Title: Nemzet a csillagokban
Description: Ismét tanulmánykötettel jelentkezik Bertha Zoltán irodalomtörténész, az erdélyi irodalom avatott ismerője, kutatója. Célja az volt, hogy "egyes jellegadó példákon keresztül járuljon hozzá a modern magyar irodalom bizonyos sajátos értékminőségének a tudatosításához (...), s recepciójának folyamatos gazdagításához". Mindazonáltal egyes dolgozataiban a modernek mellett nagy hangsúllyal esik szó a "klasszikusokról"; egyebek mellett foglalkozik Adyval, Áprily Lajos fogadtatásával, Tamási Áron pályájának indulásával, Németh László publikációival, Illyés Gyula nemzeti sorstudat-ábrázolásával, Weöres Sándor világképével, Nagy László és Szilágyi Domokos költészetével. Ugyanakkor ír a 2015-ben elhunyt kolozsvári poéta, Lászlóffy Csaba munkásságáról, felidézi Sigmond István és Görömbei András, bemutatja Nagy Zoltán Mihály regénytrilógiáit, Czine Mihályt, a protestáns irodalmi hagyományok továbbvivőjét, Dobos Lászlót, a nemrégiben hetvenedik születésnapját ünneplő Márkus Bélát és Alföldy Jenőt, Vasy Gézát, Elek Tibor két könyvét, megrajzolja Ködöböcz Gábor írói portréját, valamint a föld kortárs költeményekben megjelenő lírai metaforáit, metafizikáját elemzi. Az összeállítást a címadó tanulmány (Nemzet a csillagokban) zárja. Irodalomtörténeti gyűjtemények anyaga.
Subjects: Hungarian literature, History and criticism, Themes, motives
Time periods: 20th century